КОМИ РЕСПУБЛИКАСА ПРАВИТЕЛЬСТВОЛÖН ШУÖМ

**«Военнослужащöйяслöн да олöмö пöртысь федеральнöй власьт öткымын органса уджалысьяслöн, кодъяс пöгибнитiсны (кувсисны), юöртöг вошисны военнöй служба могъяс (служебнöй уджмогъяс) олöмö пöртiгöн, челядьлы быд тöлысся пособие йылысь» Россия Федерацияса Правительстволöн 2010 во лöддза-номъя тöлысь 30 лунся 481 №-а шуöм збыльмöдан öткымын юалöм йылысь**

 «Военнослужащöйяслöн да олöмö пöртысь федеральнöй власьт öткымын органса уджалысьяслöн, кодъяс пöгибнитiсны (кувсисны), юöртöг вошисны военнöй служба могъяс (служебнöй уджмогъяс) олöмö пöртiгöн, челядьлы быд тöлысся пособие йылысь» Россия Федерацияса Правительстволысь 2010 во лöддза-номъя тöлысь 30 лунся 481 №-а шуöм збыльмöдöм могысь Коми Республикаса Правительство шуис:

1. Индыны Коми Республикаса йöзлы отсöг сетан агентство (водзö – Агентство) олысьясöс социальнöя дорйöм юкöнын Коми Республикаса олöмö пöртысь уполномочитöм органöн «Военнослужащöйяслöн да олöмö пöртысь федеральнöй власьт öткымын органса уджалысьяслöн, кодъяс пöгибнитiсны (кувсисны), юöртöг вошисны военнöй служба могъяс (служебнöй уджмогъяс) олöмö пöртiгöн, челядьлы быд тöлысся пособие йылысь» Россия Федерацияса Правительстволысь 2010 во лöддза-номъя тöлысь 30 лунся 481 №-а шуöм збыльмöдöм кузя (водзö – Россия Федерацияса Правительстволöн 2010 во лöддза-номъя тöлысь 30 лунся 481 №-а шуöм).

2. Агентстволы тайö шуöм примитан лунсянь тöлысьöн лöсьöдны да вынсьöдны торъя категория военнослужащöйяслöн да олöмö пöртысь федеральнöй власьт öткымын органса уджалысьяслöн, кодъяс пöгибнитiсны (кувсисны), юöртöг вошисны военнöй служба могъяс (служебнöй уджмогъяс) олöмö пöртiгöн, кодъясöс пенсияöн могмöдö Россия Федерацияса пенсионнöй фонд, челядьлы быд тöлысся пособие (водзö – тöлысся пособие) босьтысьяслöн документъясöн шыöдчöмъяс сетан да регистрируйтан пöрадок, а сiдзжö быд тöлысся пособие индöм йылысь решение примитан пöрадок.

3. Урчитны быд тöлысся пособие босьтысьяс йылысь да быд тöлысся пособие мынтöм вылö артыштöм федеральнöй бюджетлöн сьöмын коланлун йылысь юöр Федеральнöй медико-биологическöй агентствоö сетан татшöм пöрадок:

Коми Республикаса государственнöй учреждениеяс – олысьяслы социальнöй отсöг сетöмын государственнöй услуга сетан шöринъяс быд тöлысь 10 лунысь оз сёрджык мöдöдöны Агентствоö Федеральнöй медико-биологическöй агентствоöн урчитöм форма серти быд тöлысся пособие босьтысьяс йылысь да федеральнöй бюджетлöн сьöмын коланлун йылысь юöр;

Агентство öтувтö быд тöлысся пособие босьтысьяс йылысь да федеральнöй бюджетлöн сьöмын коланлун йылысь юöрсö, лöсьöдö Федеральнöй медико-биологическöй агентствоöн урчитöм форма серти список да мöдöдö юöрсö Федеральнöй медико-биологическöй агентствоö Россия Федерацияса Правительстволöн 2010 во лöддза-номъя тöлысь 30 лунся 481 №-а шуöмöн урчитöм кадö.

4. Агентство видзöдö быд тöлысся пособие босьтысьяс йылысь сетöм юöрлöн збыльлун бöрся, а сiдзжö кывкутö Россия Федерацияса Правительстволöн 2010 во лöддза-номъя тöлысь 30 лунся 481 №-а шуöмöн урчитöм кадö юöр сетöм вöсна.

5. Лыддьыны вынтöмöн:

1) «Призыв серти военнöй служба могъяс олöмö пöртiгöн пöгибнитöм торъя категория военнослужащöйяслöн челядьлы быд тöлысся пособие йылысь» Россия Федерацияса Правительстволöн 2006 во йирым тöлысь 591 №-а шуöм збыльмöдан öткымын юалöм йылысь» Коми Республикаса Праивтельстволысь 2006 во вöльгым тöлысь 22 лунся 292 №-а шуöм;

2) «Коми Республикаса Правительстволöн öткымын решениеö вежсьöмъяс пыртöм йылысь» Коми Республикаса Правительстволöн 2009 во сора тöлысь 10 лунся 196 №-а шуöм дорö содтöдлысь 11 пункт.

6. Тайö шуöм олöмö пöртöм бöрся видзöдны Коми Республикаса Юралысьöс вежысь К.Ю.Ромадановлы.

7. Тайö шуöмыс вынсялö сiйöс официальнöя йöзöдан лунсянь.

Коми Республикаса Юралысь В. Гайзер

Сыктывкар

2010 вося йирым тöлысь 29 лун

372 №

Вуджöдiс Кузнецова Н.А., 3 343 пас